title: 2012/580/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropske agencije za pomorsko varnost za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Evropske agencije za pomorsko varnost za proračunsko leto 2010

text:
               17.10.2012

               SL

               Uradni list Evropske unije

               L 286/213

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropske agencije za pomorsko varnost za proračunsko leto 2010
   (2012/580/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za pomorsko varnost za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za pomorsko varnost za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost (3), zlasti člena 19 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0137/2012),

               1.

               podeli razrešnico izvršnemu direktorju Evropske agencije za pomorsko varnost glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za pomorsko varnost, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 52.

      (2)  UL L 248, 16.9.2002, str. 1.

      (3)  UL L 208, 5.8.2002, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Evropske agencije za pomorsko varnost za proračunsko leto 2010
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za pomorsko varnost za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih Evropske agencije za pomorsko varnost za proračunsko leto 2010 z odgovori Agencije (1),

                  —

                  ob upoštevanju priporočila Sveta z dne 21. februarja 2012 (06083/2012 – C7-0051/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost (3), zlasti člena 19 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za promet in turizem (A7-0137/2012),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Evropske agencije za pomorsko varnost (agencija) za proračunsko leto 2010 ter o zakonitosti in pravilnosti z njimi povezanih transakcij,

                  B.

                  ker je Parlament 10. maja 2011 izvršnemu direktorju agencije podelil razrešnico za izvrševanje proračuna za proračunsko leto 2009 (5) in je v resoluciji, ki spremlja sklep o razrešnici, med drugim:

                              —

                              pozval agencijo, naj premisli o uvedbi Ganttovega diagrama v načrtovanje vseh svojih operativnih dejavnosti, saj bi omogočal strnjen prikaz časa, ki ga vsak uslužbenec porabi za posamezne projekte, in spodbujal pristop, usmerjen k doseganju rezultatov; pozval agencijo, naj organ za podelitev razrešnice obvesti o ukrepih, ki jih je sprejela v zvezi s tem,

                              —

                              pozval agencijo, naj pravilno uporablja postopke javnih naročil, vendar pozdravil dejstvo, da je v letno poročilo o dejavnostih za leto 2009 agencija vključila posebno prilogo o postopkih s pogajanji, da bi obvestila proračunski organ,

                  C.

                  ker je proračun agencije za proračunsko leto 2010 znašal 54 400 000 EUR, kar pomeni 6,1-odstotno povečanje v primerjavi z letom 2009, ko je znašal 53 300 000 EUR; ker je prispevek Unije v proračun agencije v letu 2010 znašal 31 949 360 EUR v primerjavi s 24 435 000 EUR v letu 2009 (6), kar je 30,75 % več,

         Upravljanje proračuna in finančno poslovodenje

                  1.

                  ugotavlja, da je agencija prejela 54 400 000 EUR za prevzem obveznosti in 50 600 000 EUR za plačila; ugotavlja tudi, da so se v primerjavi z letom 2009 sredstva za prevzem obveznosti povečala za 11,21 %, sredstva za plačila pa zmanjšala za 5,33 %;

                  2.

                  na osnovi poročila agencije o izvrševanju proračuna in finančnem poslovodenju ugotavlja, da je stopnja izvrševanja poračuna agencije v letu 2010 znašala 98 % za prevzete obveznosti in 89 % za plačila; prav tako ugotavlja, da se je stopnja izvrševanja proračuna agencije v primerjavi z letom 2009 povečala tako za obveznosti (+ 4 %) kot za plačila (+ 8 %); poziva agencijo, naj sprejme potrebne ukrepe za nadaljnje izboljšanje izvrševanja proračuna in organ za podelitev razrešnice redno obvešča o tem;

         Prenosi

                  3.

                  na osnovi poročila agencije o izvrševanju proračuna in finančnem poslovodenju ugotavlja, da je bil konec leta 2010 v leto 2011 prenesen znesek 1 214 272,92 EUR za pokritje neporavnanih obveznosti; na podlagi podatkov agencije ugotavlja, da je bila stopnja prenosa za 43 % manjša kot leta 2009; kljub temu agencijo poziva, naj si še naprej prizadeva za zmanjšanje prenosov in spoštuje načelo enoletnosti;

                  4.

                  obžaluje, da Računsko sodišče v svojem poročilu o letnih računovodskih izkazih agencije za leto 2010 prenesenih in storniranih sredstev ni omenilo;

         Naknadne obveznosti

                  5.

                  ugotavlja, da je agencija na zahtevo Parlamenta v letno poročilo o dejavnostih vključila podatke o naknadnih obveznostih (tj. pravnih obveznostih, ki so bile sprejete pred sprejetjem ustreznih proračunskih obveznosti); ugotavlja, da je agencija naknadne obveznosti zmanjšala (z več kot 20 v letu 2007 na 5 v letu 2010); kljub temu izraža zaskrbljenost, saj so takšne obveznosti v nasprotju s členom 62(1) okvirne finančne uredbe, agencija pa se s to pomanjkljivostjo sooča že od leta 2006;

         Postopek za javna naročila

                  6.

                  na podlagi letnega poročila o dejavnostih agencije ugotavlja, da je oddelek za pravne in finančne zadeve v letu 2010 izvedel 54 postopkov javnih naročil;

                  7.

                  poziva agencijo, naj postopke javnih naročil izvaja pravilno in v letni delovni načrt vključi dovolj podatkov o načrtovanih javnih naročilih; meni, da je skrb zbujajoče predvsem to, da letni delovni načrt ne navaja izrecno vseh informacij, omenjenih v finančni uredbi in njenih izvedbenih pravilih; opominja agencijo, da je veljavnost sklepa o financiranju načrtovanih operativnih javnih naročil, ki ni ustrezno podprt s potrebnimi podatki, lahko vprašljiva; na podlagi podatkov agencije ugotavlja, da je z letom 2011 v končni delovni načrt vključila posebno prilogo, ki navaja okvirni proračun za javna naročila med letom, okvirno število pogodb in okvirne urnike po dejavnostih;

                  8.

                  poziva agencijo, naj upravnemu odboru posreduje točna in pravočasna poročila o postopkih s pogajanji; pravzaprav ugotavlja, da upravnemu odboru ni vedno poročala o postopkih s pogajanji, ki bi morali biti uporabljeni v skladu s strogimi merili;

         Človeški viri

                  9.

                  izraža zaskrbljenost zaradi navedb, da bi utegnila biti neodvisnost računovodje agencije v letu 2010 vprašljiva; predvsem ugotavlja, da:

                              —

                              njegovo imenovanje na začetku leta še ni bilo dokončno,

                              —

                              njegove naloge še niso bile formalno opredeljene ter

                              —

                              je njegovo delovno uspešnost ocenil izvršni direktor agencije brez udeležbe upravnega odbora;

                  10.

                  pozdravlja sklep upravnega odbora agencije z dne 14. junija 2010, da je imenovanje računovodje agencije uradno; je seznanjen s sklepom upravnega odbora z dne 10. novembra 2011 o spremembi splošnih določb za izvajanje člena 43 kadrovskih predpisov, ki pojasnjuje vlogo upravnega odbora v razmerju z računovodjem;

                  11.

                  kljub temu poudarja, da v zvezi z računovodjem agencije še vedno obstajajo pomanjkljivosti, zlasti glede opredelitve njegovih nalog in ocenjevanja njegove delovne uspešnosti; ugotavlja, da agencija ni ukrepala, da bi izboljšala stanje, o katerem se je predhodno poročalo;

         Uspešnost

                  12.

                  pozdravlja dejstvo, da je agencija marca 2010 sprejela petletni delovni program; ugotavlja tudi, da je agencija v letnem poročilu za leto 2010 za vsako operativno dejavnost navedla vložke in rezultate, za primerjavo pa tudi načrtovane vložke in rezultate iz delovnega načrta agencije za leto 2010;

                  13.

                  obžaluje, da Računsko sodišče v letnem poročilu za leto 2010 ni omenilo proračunskih prenosov agencije; navaja, da je bilo veliko število proračunskih prenosov razlog za zaskrbljenost Parlamenta v preteklih letih (49 prenosov v letu 2009, 52 v letu 2008 in 32 v letu 2007); zato poziva Računsko sodišče, naj proračunski organ nemudoma obvesti o položaju v zvezi s prenosi v letu 2010;

                  14.

                  znova poziva agencijo, naj premisli o uvedbi Ganttovega diagrama v načrtovanje vseh svojih operativnih dejavnosti, kar bo omogočilo strnjen prikaz časa, ki ga vsak uslužbenec porabi za posamezne projekte, in spodbudilo pristop, usmerjen k doseganju rezultatov; zato agencijo poziva, naj organ za podelitev razrešnice obvesti o konkretnih ukrepih v zvezi s tem;

                  15.

                  opozarja na nove naloge, ki so bile dodeljene agenciji v predlogu uredbe o spremembi Uredbe (ES) št. 1406/2002; poziva Komisijo, naj poveča sredstva, dodeljena agenciji, agencijo pa, naj ta sredstva upravlja dobro in učinkovito, da bo primerno izpolnila nove odgovornosti, ki so ji bile zaupane na podlagi omenjene uredbe;

         Notranja revizija

                  16.

                  ugotavlja, da mora agencija uresničiti še 15 „zelo pomembnih“ priporočil službe za notranjo revizijo; je zaskrbljen, ker je bila uresničitev osmih izmed teh priporočil odložena za šest do dvanajst mesecev, eno pa je bilo zavrnjeno; ugotavlja, da prvih 11 „zelo pomembnih“ priporočil zadeva sprejemanje pravnih in finančnih odločitev, upravljanje človeških virov in standarde notranje kontrole; prav tako ugotavlja, da se zavrnjeno priporočilo nanaša na odgovornost za ocenjevanje delovne uspešnosti računovodje; zato poziva agencijo, naj organu za podelitev razrešnice pojasni razloge za to zavrnitev in naj odložena priporočila čim prej uresniči;

                  17.

                  je seznanjen s pobudo agencije za skupno službo za notranjo revizijo z Evropsko agencijo za nadzor ribištva;

                  18.

                  je seznanjen z dejstvom, da je služba za notranjo revizijo izvajala notranje svetovanje glede notranjih kontrol, na primer glede:

                              —

                              priprave načrta neprekinjenega poslovanja za aplikacije na področju pomorstva,

                              —

                              priprave načrta neprekinjenega poslovanja za podporne dejavnosti,

                              —

                              postopka registracije izjem;

                        iz navedb agencije ugotavlja, da so bili sprejeti načrt neprekinjenega poslovanja za aplikacije na področju pomorstva, načrt neprekinjenega poslovanja za podporne dejavnosti in postopek registracije izjem;

                  19.

                  opozarja na priporočila iz prejšnjih poročil o razrešnici, predstavljena v Prilogi k tej resoluciji;

                  20.

                  agencijo opozarja, naj upošteva resolucijo Evropskega parlamenta z dne 10. maja 2011 o razrešnici za leto 2009: uspešnost, finančno poslovodenje in nadzor agencij EU (7);

                  21.

                  sporoča, da so druge ugotovitve, ki spremljajo sklep o razrešnici in so horizontalne narave, zbrane v resoluciji z dne 10. maja 2012 (8) o uspešnosti, finančnem upravljanju in nadzoru agencij.

         (1)  UL C 366, 15.12.2011, str. 52.

         (2)  UL L 248, 16.9.2002, str. 1.

         (3)  UL L 208, 5.8.2002, str. 1.

         (4)  UL L 357, 31.12.2002, str. 72.

         (5)  UL L 250, 27.9.2011, str. 181.

         (6)  UL L 64, 12.3.2010, str. 615.

         (7)  UL L 250, 27.9.2011, str. 269.

         (8)  Sprejeta besedila, P7_TA(2012)0164 (glej stran 388 tega Uradnega lista).

      PRILOGA

         PRIPOROČILA EVROPSKEGA PARLAMENTA IZ PREJŠNJIH LET

                  Evropska agencija za pomorsko varnost

                  2006

                  2007

                  2008

                  2009

                  Uspešnost

                  ni podatkov

                  Nepravilna predstavitev proračuna

                              —

                              Agenciji ni uspelo pripraviti večletnega delovnega načrta, njen letni delovni načrt pa ne ustreza proračunskim obveznostim

                              —

                              Poziva agencijo, da določi cilje SMART in kazalnike RACER v svojih načrtih in uvede Ganntov diagram → spodbujanje k rezultatom usmerjenega pristopa

                              —

                              Poziva agencijo, naj opredeli diahronično analizo operacij, izvedenih v tem letu in prejšnjih letih

                              —

                              Poziva agencijo, naj razmisli o vključitvi Ganntovega diagrama v načrtovanje operativnih dejavnosti

                              —

                              Poziva agencijo, naj primerja dejavnosti, izvedene v letu, ki ga obravnava razrešnica, in dejavnosti, ki so bile izvedene v prejšnjem proračunskem letu

                  Upravljanje proračuna in finančno poslovodenje

                              —

                              Postopki za določitev proračuna in kadrovskega načrta niso bili dovolj strogi → neustrezno načrtovanje zaposlovanja in nepravilna predstavitev proračuna

                              —

                              Proračunsko načelo točnosti ni bilo v celoti spoštovano

                              —

                              Nekatere pogodbe so omogočile stoodstotno vnaprejšnje financiranje: ta praksa ni v skladu z načeli dobrega finančnega poslovodenja

                              —

                              Nepravilna predstavitev proračuna: proračun za diferencirana sredstva ni vseboval rokov plačil, zapadlih v naslednjih proračunskih letih, za poravnavo proračunskih obveznosti, prevzetih v preteklih proračunskih letih

                              —

                              Pravne obveznosti so bile sprejete pred ustreznimi proračunskimi obveznostmi

                              —

                              Postopki za določitev proračuna in kadrovskega načrta niso bili dovolj strogi → veliko število proračunskih prenosov (32 v letu 2007)

                              —

                              Pomanjkljivosti pri načrtovanju in spremljanju plačil za operativne dejavnosti (7 500 000 EUR je bilo storniranih)

                              —

                              Poziva agencijo, naj izboljša usposabljanje in komuniciranje, da bi se izognila situacijam, v katerih so pravne obveznosti prevzete prej kot ustrezne proračunske obveznosti

                              —

                              Poziva Komisijo, naj preveri, kako bi bilo mogoče zagotoviti, da se spoštuje načelo na potrebah temelječega upravljanja gotovinskih sredstev

                              —

                              Računsko sodišče je ugotovilo, da je bilo v letu 2009 število proračunskih prenosov veliko, zato poziva agencijo, naj izboljša načrtovanje in spremljanje, da bi število prenosov zmanjšala

                              —

                              Poziva agencijo, naj pravilno izvaja postopke javnega naročanja

                  Človeški viri

                  ni podatkov

                  Pomanjkljiva preglednost v postopkih zaposlovanja: pri revidiranih postopkih zaposlovanja pred začetkom ocenjevanja niso bila določena izbirna merila in minimalni rezultati, potrebni za prehod na naslednjo stopnjo natečajev

                  Poziva k izboljšanju strategije za človeške vire → težave s preglednostjo (gl. notranja revizija)

                  Ugotavlja, da so izbirni postopki za zaposlene pomanjkljivi, zato poziva agencijo, naj pomanjkljivosti odpravi

                  Notranja revizija

                  ni podatkov

                  ni podatkov

                  Poziva agencijo, naj ukrepa, da bi uresničila 7 izmed 32 priporočil službe za notranjo revizijo → tj. sprejetje izvedbenih pravil za kadrovske predpise glede zaposlovanja začasnih uslužbencev v skladu s kadrovskimi predpisi; s kontrolami v izbirnem postopku, da se zagotovi večjo preglednost in enako obravnavanje kandidatov; oblikovanje strategije za načrtovanje poklicne poti

                              —

                              Poziva agencijo, naj hitro začne izvajati zelo pomembna priporočila službe za notranjo revizijo, zlasti:

                                          —

                                          zagotovi strateško načrtovanje in spremljanje interesnih skupin agencije s pregledom drugih tveganj onesnaženja z nafto,

                                          —

                                          spoštuje upravne postopke,

                                          —

                                          preuči razpoložljive možnosti upravljanja opreme in ovrednoti njihov finančni in operativni učinek,

                                          —

                                          dokumentira odločitve o uporabi plovil

                              —

                              Ugotavlja, da priporočila službe za notranjo revizijo, ki jih agencija še ni izvršila, vključujejo:

                                          —

                                          notranjo oceno tveganja,

                                          —

                                          pregled obstoječih internih postopkov,

                                          —

                                          časovni načrt za razvoj in uvedbo preostalih postopkov,

                                          —

                                          evidenco postopkov za izjeme in

                                          —

                                          pregled sistema notranjih kontrol


title: 2013/296/EU: Sklep Sveta z dne 13. maja 2013 o sklenitvi Sporazuma med Evropsko unijo in Republiko Moldavijo o spremembi Sporazuma med Evropsko skupnostjo in Republiko Moldavijo o poenostavitvi izdajanja vizumov#Sporazum med Evropsko unijo in Republiko Moldavijo o spremembi Sporazuma med Evropsko skupnostjo in Republiko Moldavijo o poenostavitvi izdajanja vizumov

text:
               20.6.2013

               SL

               Uradni list Evropske unije

               L 168/1

      SKLEP SVETA

   z dne 13. maja 2013
   o sklenitvi Sporazuma med Evropsko unijo in Republiko Moldavijo o spremembi Sporazuma med Evropsko skupnostjo in Republiko Moldavijo o poenostavitvi izdajanja vizumov
   (2013/296/EU)
   SVET EVROPSKE UNIJE JE –
   ob upoštevanju Pogodbe o Evropski uniji,
   ob upoštevanju Pogodbe o delovanju Evropske unije in zlasti člena 77(2)(a) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               V skladu s Sklepom Sveta 2012/353/EU (1) je bil Sporazum med Evropsko unijo in Republiko Moldavijo o spremembi Sporazuma med Evropsko skupnostjo in Republiko Moldavijo o poenostavitvi izdajanja vizumov (v nadaljnjem besedilu: Sporazum) podpisan dne 27. junija 2012, s pridržkom sklenitve navedenega sporazuma.

               (2)

               Sporazum bi bilo treba odobriti.

               (3)

               Ta sklep predstavlja razvoj določb schengenskega pravnega reda, pri katerem Združeno kraljestvo ne sodeluje v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (2); Združeno kraljestvo torej ne sodeluje pri sprejetju tega akta, ki zato zanj ni zavezujoč in se v njem ne uporablja.

               (4)

               Ta sklep predstavlja razvoj določb schengenskega pravnega reda, pri katerem Irska ne sodeluje v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (3); Irska torej ne sodeluje pri sprejetju tega akta, ki zato zanjo ni zavezujoč in se v njej ne uporablja.

               (5)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Moldavijo o spremembi Sporazuma med Evropsko skupnostjo in Republiko Moldavijo o poenostavitvi izdajanja vizumov se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo, ki v imenu Evropske unije posreduje uradno obvestilo iz člena 2 Sporazuma, s čimer izrazi soglasje Evropske unije, da je Sporazum zanjo zavezujoč (4).
   Člen 3
   Ta sklep začne veljati na dan sprejetja.

      V Bruslju, 13. maja 2013

            Za Svet

            Predsednik

         S. COVENEY

      (1)  UL L 174, 4.7.2012, str. 4.

      (2)  UL L 131, 1.6.2000, str. 43.

      (3)  UL L 64, 7.3.2002, str. 20.

      (4)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.

         SPORAZUM

      med Evropsko unijo in Republiko Moldavijo o spremembi Sporazuma med Evropsko skupnostjo in Republiko Moldavijo o poenostavitvi izdajanja vizumov
      EVROPSKA UNIJA
      in
      REPUBLIKA MOLDAVIJA,
      v nadaljnjem besedilu: pogodbenici, STA SE –
      OB UPOŠTEVANJU Sporazuma med Evropsko skupnostjo in Republiko Moldavijo o poenostavitvi izdajanja vizumov, ki je začel veljati 1. januarja 2008,
      V ŽELJI po nadaljnji poenostavitvi medosebnih stikov,
      OB PRIZNAVANJU pomena uvedbe režima potovanj brez vizumov za državljane Republike Moldavije v razumnem času, če bodo izpolnjeni pogoji za dobro upravljano in varno mobilnost,
      OB UPOŠTEVANJU Protokola o schengenskem pravnem redu, vključenem v okvir Evropske unije, ter Protokola o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, ter s potrditvijo, da se določbe tega sporazuma ne uporabljajo za Združeno kraljestvo in za Irsko,
      OB UPOŠTEVANJU Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, ter s potrditvijo, da se določbe tega sporazuma ne uporabljajo za Dansko –
      DOGOVORILI O NASLEDNJEM:
      Člen 1
      Sporazum med Evropsko skupnostjo in Republiko Moldavijo o poenostavitvi izdajanja vizumov (v nadaljnjem besedilu: Sporazum) se spremeni v skladu z določbami tega člena:

                  1.

                  v naslovu se beseda „skupnostjo“ nadomesti z besedo „unijo“;

                  2.

                  v členu 2(1) in (2) ter v členu 3, točka (e), se beseda „Skupnosti“ nadomesti z besedama „Evropske unije“;

                  3.

                  odstavek 1 člena 4 se spremeni:

                              (a)

                              točka (d) se nadomesti z naslednjim:

                                          „(d)

                                          za voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Republiki Moldaviji:

                                                      —

                                                      pisna zahteva nacionalnega združenja prevoznikov Republike Moldavije za mednarodni cestni prevoz z navedbo namena, načrta potovanja, trajanja in pogostosti potovanj;“;

                              (b)

                              točka (f) se nadomesti z naslednjim:

                                          „(f)

                                          za novinarje in tehnično osebje, ki novinarje spremlja po poklicni dolžnosti:

                                                      —

                                                      potrdilo ali drug dokument, ki ga izda strokovna organizacija ali delodajalec prosilca za vizum, ki dokazuje, da je zadevna oseba kvalificiran novinar, in navaja, da je namen potovanja opravljanje novinarskega dela, ali ki dokazuje, da je oseba član osebja tehnične ekipe, ki novinarje spremlja po poklicni dolžnosti;“;

                              (c)

                              točka (k) se nadomesti z naslednjim:

                                          „(k)

                                          za bližnje sorodnike – zakonca, otroke (vključno s posvojenimi otroki), starše (vključno s skrbniki), stare starše in vnuke – na obisku pri državljanih Republike Moldavije, ki zakonito prebivajo na ozemlju držav članic, ali pri državljanih Evropske unije, ki prebivajo na ozemlju države članice, katere državljani so:

                                                      —

                                                      pisna zahteva osebe, ki vabi;“;

                              (d)

                              doda se naslednja točka:

                                          „(p)

                                          za udeležence v uradnih programih čezmejnega sodelovanja Evropske unije, kot je Evropski instrument sosedstva in partnerstva (ENPI):

                                                      —

                                                      pisna zahteva organizacije, ki vabi.“;

                  4.

                  v členu 5 se odstavki 1 do 3 nadomestijo z naslednjim:
                  „1.   Diplomatska in konzularna predstavništva držav članic izdajo vizume za večkratni vstop z veljavnostjo petih let za naslednje kategorije oseb:

                              (a)

                              člane nacionalnih in regionalnih vlad ter parlamentov, ustavnega sodišča in vrhovnega sodišča, če pri izvajanju njihovih nalog s tem sporazumom niso izvzeti iz vizumske obveznosti;

                              (b)

                              stalne člane uradnih delegacij, ki na podlagi uradnega vabila, naslovljenega na Republiko Moldavijo, redno sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije;

                              (c)

                              zakonce in otroke (vključno s posvojenimi otroki), mlajše od 21 let, ali vzdrževane otroke ter starše (vključno s skrbniki) na obisku pri državljanih Republike Moldavije, ki zakonito prebivajo na ozemlju držav članic, ali pri državljanih Evropske unije, ki prebivajo na ozemlju države članice, katere državljani so;

                              (d)

                              poslovneže in predstavnike poslovnih organizacij, ki redno potujejo v države članice;

                              (e)

                              novinarje in tehnično osebje, ki novinarje spremlja po poklicni dolžnosti.

                        Z odstopanjem od prvega pododstavka, kadar sta potreba ali namen pogostih ali rednih potovanj očitno omejena na krajše obdobje, se veljavnost vizuma za večkratni vstop omeji na to obdobje, zlasti kadar je

                              —

                              mandat za osebe iz točke (a),

                              —

                              čas veljavnosti statusa stalnega člana uradne delegacije za osebe iz točke (b),

                              —

                              čas veljavnosti dovoljenja za zakonito prebivanje državljanov Republike Moldavije, ki zakonito prebivajo v Evropski uniji, za osebe iz točke (c),

                              —

                              čas veljavnosti statusa predstavnika poslovne organizacije ali rok veljavnosti pogodbe o zaposlitvi za osebe iz točke (d),

                              —

                              rok veljavnosti pogodbe o zaposlitvi za osebe iz točke (e)

                        krajši od petih let.
                  2.   Diplomatska in konzularna predstavništva držav članic izdajo vizume za večkratni vstop z veljavnostjo enega leta za naslednje kategorije oseb, pod pogojem, da so v prejšnjem letu pridobile najmanj en vizum in ga uporabljale v skladu z zakoni, ki urejajo vstop v obiskano državo in bivanje v njej:

                              (a)

                              člane uradnih delegacij, ki na podlagi uradnega vabila, naslovljenega na Republiko Moldavijo, redno sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije;

                              (b)

                              predstavnike organizacij civilne družbe, ki redno potujejo v države članice zaradi strokovnega izobraževanja, seminarjev ali konferenc, tudi v okviru programov izmenjav;

                              (c)

                              predstavnike poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah in redno potujejo v države članice;

                              (d)

                              voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Republiki Moldaviji;

                              (e)

                              člane osebja na vlakih, hladilnih vagonih in lokomotivah mednarodnih vlakov, ki potujejo na ozemlja držav članic;

                              (f)

                              udeležence znanstvenih, kulturnih in umetniških dejavnosti, vključno z univerzitetnimi in drugimi programi izmenjav, ki redno potujejo v države članice;

                              (g)

                              študente in podiplomske študente, ki redno potujejo zaradi študija ali strokovnega izobraževanja, tudi v okviru programov izmenjav;

                              (h)

                              udeležence mednarodnih športnih prireditev in osebe, ki jih spremljajo v strokovni funkciji;

                              (i)

                              udeležence uradnih programov izmenjav, ki jih organizirajo pobratena mesta ali drugi kraji;

                              (j)

                              udeležence v uradnih programih čezmejnega sodelovanja Evropske unije, kot je Evropski instrument sosedstva in partnerstva (ENPI).

                        Z odstopanjem od prvega pododstavka, kadar sta potreba ali namen pogostih ali rednih potovanj očitno omejena na krajše obdobje, se rok veljavnosti vizuma za večkratni vstop omeji na to obdobje.
                  3.   Diplomatska in konzularna predstavništva držav članic izdajo vizume za večkratni vstop z rokom veljavnosti najmanj dveh let in največ pet let za kategorije oseb iz odstavka 2, pod pogojem, da so v prejšnjih dveh letih uporabljale enoletni vizum za večkratni vstop v skladu z zakoni, ki urejajo vstop v obiskano državo in bivanje v njej, razen če sta potreba ali namen pogostih ali rednih potovanj očitno omejena na krajše obdobje; v tem primeru se veljavnost vizuma za večkratni vstop omeji na to obdobje.“;

                  5.

                  člen 6 se spremeni:

                              (a)

                              v odstavku 2 se:

                                          (i)

                                          uvodne besede nadomestijo z naslednjim:
                                          „2.   Brez poseganja v odstavek 4 oprostitve plačila taks za obravnavanje vlog za izdajo vizuma veljajo za naslednje kategorije oseb:“;

                                          (ii)

                                          v točki (a) dodajo naslednje besede:
                                          „ali državljanov Evropske unije, ki prebivajo na ozemlju države članice, katere državljani so;“;

                                          (iii)

                                          v točki (j) dodajo naslednje besede:
                                          „in tehnično osebje, ki novinarje spremlja po poklicni dolžnosti;“;

                                          (iv)

                                          dodajo naslednje točke:

                                                      „(p)

                                                      udeleženci seminarjev, konferenc, športnih, kulturnih ali izobraževalnih dogodkov, ki jih organizirajo neprofitne organizacije, stari 25 let ali mlajši;

                                                      (q)

                                                      predstavniki organizacij civilne družbe, ko potujejo zaradi strokovnega izobraževanja, seminarjev, konferenc, tudi v okviru programov izmenjav;

                                                      (r)

                                                      udeleženci v uradnih programih čezmejnega sodelovanja Evropske unije, kot je Evropski instrument sosedstva in partnerstva (ENPI).“;

                                          (v)

                                          doda naslednji pododstavek:
                                          „Prvi pododstavek se uporablja tudi v primerih, kadar je namen potovanja tranzit.“;

                              (b)

                              doda se naslednji odstavek:
                              „4.   Kadar država članica sodeluje z zunanjim ponudnikom storitev z namenom izdaje vizuma, lahko zunanji ponudnik storitev zaračuna takso za storitve. Navedena taksa je sorazmerna s stroški, ki jih ima zunanji ponudnik storitev pri opravljanju svojih nalog, in ne sme presegati 30 EUR. Države članice ohranijo možnost za vse prosilce, da svoje vloge vložijo neposredno na svojih konzulatih. Zunanji ponudnik storitev svoje dejavnosti izvaja v skladu z Vizumskim zakonikom in pri tem dosledno spoštuje moldavijsko zakonodajo.“;

                  6.

                  vstavi se naslednji člen:
                  „Člen 6a
                  Vložitev vloge brez navzočnosti prosilca za vizum
                  Konzulati držav članic lahko opustijo zahtevo za osebno zglasitev prosilca za vizum, če je prosilec znan po njegovi poštenosti in zanesljivosti, razen če se od prosilca zaradi zbiranja biometričnih identifikatorjev zahteva, da se zglasi osebno.“;

                  7.

                  člen 8 se nadomesti z naslednjim:
                  „Člen 8
                  Odhod v primeru izgubljenih ali ukradenih dokumentov
                  Državljani Evropske unije in državljani Republike Moldavije, ki so bodisi izgubili svoje osebne dokumente bodisi so jim bili ti dokumenti ukradeni med bivanjem na ozemlju Republike Moldavije ali držav članic, lahko zapustijo ozemlje Republike Moldavije ali držav članic z veljavnimi osebnimi dokumenti za prehod meje, ki jih izdajo diplomatska ali konzularna predstavništva držav članic ali Republike Moldavije, brez vsakršnega vizuma ali drugega dovoljenja.“;

                  8.

                  člen 10 se spremeni:

                              (a)

                              naslov se nadomesti z naslednjim:

                                 „Diplomatski in službeni potni listi“;

                              (b)

                              odstavek 2 se nadomesti z naslednjim:
                              „2.   Državljani Republike Moldavije, imetniki veljavnih biometričnih službenih potnih listov, lahko vstopijo, zapustijo in so v tranzitu prek ozemelj držav članic brez vizumov.“;

                              (c)

                              doda se naslednji odstavek:
                              „3.   Osebe iz odstavkov 1 in 2 lahko bivajo na ozemljih držav članic do 90 dni v obdobju 180 dni.“;

                  9.

                  člen 12(1) se spremeni:

                              (a)

                              v prvem stavku se beseda „skupnosti“ nadomesti z besedo „unije“;

                              (b)

                              v drugem stavku se beseda „Skupnost“ nadomesti z besedama „Evropska unija“, besede „Komisija Evropskih skupnosti“ pa se nadomesti z besedama „Evropska komisija“;

                  10.

                  člen 13 se spremeni:

                              (a)

                              obstoječi odstavek se oštevilči kot odstavek 1;

                              (b)

                              doda se naslednji odstavek:
                              „2.   Določbe dvostranskih sporazumov ali dogovorov med posameznimi državami članicami in Republiko Moldavijo, ki so bili sklenjeni pred začetkom veljavnosti tega sporazuma, o izvzetju imetnikov nebiometričnih službenih potnih listov iz vizumske obveznosti, veljajo še naprej brez poseganja v pravico zadevnih držav članic ali Republike Moldavije, da bodisi odpovejo izvajanje teh bilateralnih sporazumov ali dogovorov bodisi jih začasno prenehajo izvajati.“;

                  11.

                  na začetku člena 14 se vstavi naslednji odstavek:
                  „Republika Moldavija lahko ponovno uvede vizumsko obveznost le za državljane ali določene kategorije državljanov vseh držav članic, ne pa za državljane ali določene kategorije državljanov posameznih držav članic.“

            Člen 2
      Pogodbenici v skladu s svojimi postopki ratificirata ali odobrita ta sporazum, ki začne veljati prvi dan drugega meseca, ki sledi dnevu, ko zadnja pogodbenica uradno obvesti drugo o zaključku zgoraj navedenih postopkov.

         V Bruslju, 27. junija 2012, v dveh izvodih v uradnih jezikih pogodbenic, pri čemer je vsako od teh besedil enako verodostojno.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            Pentru Uniunea Europeană

            3a Република Молдова
            Por la República de Moldavia
            Za Moldavskou republiku
            For Republikken Moldova
            Für die Republik Moldau
            Moldova Vabariigi nimel
            Για τη Δημοκρατία της Μολδαβίας
            For the Republic of Moldova
            Pour la République de Moldavie
            Per la Repubblica moldova
            Moldovas Republikas vārdā –
            Moldovos Respublikos vardu
            A Moldovai Köztársaság részéről
            Għar-Repubblika tal-Moldova
            Voor de Republiek Moldavië
            W imieniu Republiki Mołdawii
            Pela República da Moldova
            Pentru Republica Moldova
            Za Moldavskú republiku
            Za Republiko Moldavijo
            Moldovan tasavallan puolesta
            För Republiken Moldavien
            Pentru Republica Moldova

         SKUPNA IZJAVA O SODELOVANJU NA PODROČJU POTNIH LISTIN
         Pogodbenici soglašata, da bi moral Skupni odbor, ustanovljen v skladu s členom 12 Sporazuma, pri spremljanju izvajanja Sporazuma oceniti učinek ravni varnosti zadevnih potnih listin na delovanje Sporazuma. Zato pogodbenici soglašata, da se bosta redno obveščali o ukrepih, sprejetih za preprečevanje pridobivanja več potnih listin pod različnimi imeni, o razvoju tehničnih vidikov varnosti potnih listin in o postopku preverjanja identitete oseb ob izdaji potnih listin.

         IZJAVA EVROPSKE UNIJE O DOKUMENTIH, KI JIH JE TREBA PREDLOŽITI Z VLOGO ZA IZDAJO VIZUMA ZA KRATKOROČNO BIVANJE
         Evropska unija bo sestavila usklajeni seznam spremnih dokumentov v skladu s členom 48(1)(a) Vizumskega zakonika za zagotovitev, da se od prosilcev iz Republike Moldavije zahteva predložitev načeloma enakih spremnih dokumentov. Evropska unija bo Republiko Moldavijo obvestila v okviru Odbora, ko bo tak seznam sestavljen. Evropska unija bo v skladu s členom 47(1)(a) Vizumskega zakonika o tem obvestila tudi državljane Republike Moldavije.

         IZJAVA EVROPSKE UNIJE O SODELOVANJU Z ZUNANJIMI PONUDNIKI STORITEV
         Evropska unija se zavezuje, da bo sprejemanje vlog za izdajo vizumov zaupala zunanjemu ponudniku storitev le v skrajnem primeru, če zaradi posebnih okoliščin ali razlogov v zvezi z lokalnimi razmerami sprejemanja vlog in zbiranja podatkov zaradi velikega števila prosilcev na primer ne bo mogoče organizirati pravočasno in v dostojnih pogojih; ali v zadevni tretji državi ne bo mogoče na noben drug način zagotoviti zadovoljive ozemeljske pokritosti; in kadar se bodo druge oblike sodelovanja v zadevni državi članici izkazale za neustrezne.

         IZJAVA EVOPSKE UNIJE O POENOSTAVITVAH ZA DRUŽINSKE ČLANE
         Evropska unija je seznanjena s predlogom Republike Moldavije za širšo opredelitev pojma družinskih članov, ki bi morali biti upravičeni do poenostavitve vizumskih postopkov, pa tudi s pomenom, ki ga Republika Moldavija pripisuje poenostavitvi gibanja te kategorije oseb.
         Z namenom olajšanja mobilnosti večjega števila oseb, ki imajo družinske vezi (zlasti sestre, bratje in njihovi otroci) z državljani Republike Moldavije, ki zakonito prebivajo na ozemljih držav članic, ali z državljani Evropske unije, ki prebivajo na ozemlju države članice, katere državljani so, Evropska unija poziva konzularne urade držav članic, da v celoti izkoristijo obstoječe možnosti Vizumskega zakonika za poenostavitev izdajanja vizumov tej kategoriji oseb, kar zlasti vključuje poenostavitev dokumentarnih dokazil, ki jih morajo predložiti prosilci za izvzetje iz plačila taks za obravnavo vloge za izdajo vizuma in po potrebi za izdajanje vizumov za večkratni vstop.

         SKUPNA IZJAVA GLEDE ŠVICE IN LIHTENŠTAJNA
         Pogodbenici sta seznanjeni s tesnimi odnosi med Evropsko unijo ter Švico in Lihtenštajnom, zlasti na podlagi Sporazuma z dne 26. oktobra 2004 o pridružitvi teh dveh držav k izvajanju, uporabi in razvoju schengenskega pravnega reda.
         V takih okoliščinah je zaželeno, da organi Švice in Lihtenštajna ter Republike Moldavije brez odlašanja sklenejo dvostranske sporazume o poenostavitvi izdajanja vizumov za kratkoročno bivanje s podobnimi pogoji, kakor veljajo v Sporazumu o spremembi.


title: 2013/618/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Skupnega podjetja ENIAC za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Skupnega podjetja ENIAC za proračunsko leto 2011

text:
               16.11.2013

               SL

               Uradni list Evropske unije

               L 308/345

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Skupnega podjetja ENIAC za proračunsko leto 2011
   (2013/618/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja ENIAC za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Skupnega podjetja ENIAC za proračunsko leto 2011, skupaj z odgovori skupnega podjetja (1),

               —

               ob upoštevanju priporočila Sveta z dne 12. februarja 2013 (05755/2013 – C7-0040/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 72/2008 z dne 20. decembra 2007 o ustanovitvi Skupnega podjetja ENIAC (4), zlasti člena 11(4) Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0105/2013),

               1.

               podeli razrešnico izvršnemu direktorju Skupnega podjetja ENIAC glede izvrševanja proračuna skupnega podjetja za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja ENIAC, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 6, 10.1.2013, str. 18.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 30, 4.2.2008, str. 21.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Skupnega podjetja ENIAC za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Skupnega podjetja ENIAC za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Skupnega podjetja ENIAC za proračunsko leto 2011, skupaj z odgovori skupnega podjetja (1),

                  —

                  ob upoštevanju priporočila Sveta z dne 12. februarja 2013 (05755/2013 – C7-0040/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe Sveta (ES) št. 72/2008 z dne 20. decembra 2007 o ustanovitvi Skupnega podjetja ENIAC (4), zlasti člena 11(4) Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0105/2013),

                  A.

                  ker je bilo Skupno podjetje ENIAC (v nadaljnjem besedilu: skupno podjetje) ustanovljeno 20. decembra 2007 za obdobje 10 let, da bi opredelili in izvajali raziskovalni program za razvoj ključnih zmogljivosti nanoelektronike na različnih področjih uporabe,

                  B.

                  ker je skupno podjetje postalo finančno neodvisno julija 2010,

                  C.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov skupnega podjetja za proračunsko leto 2011,

                  D.

                  ker je Računsko sodišče podalo mnenje s pridržkom o zakonitosti in pravilnosti z računovodskimi izkazi povezanih transakcij skupnega podjetja,

                  E.

                  ker najvišji prispevek Unije k skupnemu podjetju za obdobje desetih let znaša 450 000 000 EUR, izplača pa se iz proračuna sedmega okvirnega programa za raziskave,

         Upravljanje proračuna in finančno poslovodenje

                  1.

                  ugotavlja, da je končni proračun skupnega podjetja za leto 2011 zajemal sredstva za prevzem obveznosti in sredstva za plačila v višini 66 000 000 EUR oziroma 35 000 000 EUR ter da je bila stopnja porabe sredstev za prevzem obveznosti 97 %, sredstev za plačila pa 48 %; poleg tega ugotavlja, da je bilo od 63,6 milijona EUR sredstev za prevzem obveznosti za operativne dejavnosti 20,1 milijona EUR porabljenih kot skupni znesek za prvi razpis za zbiranje predlogov za leto 2011, 42,2 milijona EUR pa kot skupni znesek za drugi razpis za zbiranje predlogov za leto 2011; poziva k pripravi podrobnega poročila o napredku, ki bi vsebovalo posebne predloge za postopno izboljšanje stopnje porabe;

                  2.

                  obžaluje, da so bila sredstva skupnega podjetja, ki bi se morala porabiti do konca leta 2010, in sredstva, ki bi se morala porabiti do konca leta 2011, razveljavljena januarja 2012 in da neporabljena celotna obveznost v višini 2,8 milijona EUR v proračunski vrstici za operativne dejavnosti za leto 2010, katere končni datum za izvršitev je bil 31. december 2011, ni bila razveljavljena; ugotavlja, da skupna podjetja sprejemajo ukrepe, da se podobne razmere ne bi ponovile, tako da določajo podrobne postopke v zvezi z zaključnimi računi ob koncu leta in postavljajo stroge roke;

                  3.

                  je zaskrbljen, ker je skupno podjetje od Računskega sodišča prejelo mnenje s pridržkom o zakonitosti in pravilnosti letnih računovodskih izkazov in z njimi povezanih transakcij, saj podjetje ni moglo oceniti, ali strategija naknadnih revizij dovolj zanesljivo zagotavlja zakonitost in pravilnost povezanih transakcij; ponovno poudarja, da bi moralo skupno podjetje brez odlašanja povečati kakovost svojih predhodnih revizij, zlasti za upravljanje nepovratnih sredstev; zahteva, da se organ za podelitev razrešnice obvešča o rezultatih naslednjih naknadnih revizij, ki jih bo opravilo skupno podjetje; pričakuje, da bo Računsko sodišče lahko na podlagi lastnih neodvisnih revizij proračunskemu organu podalo mnenje o učinkovitosti strategije skupnega podjetja, povezane z naknadnimi revizijami;

                  4.

                  opozarja, da je skupno podjetje leta 2010 sprejelo strategijo naknadnih revizij, ki zagotavlja ključno kontrolo za ocenjevanje zakonitosti in pravilnosti povezanih transakcij in da se je ta strategija začela izvajati 2011; ugotavlja, da je bila revizija zahtevkov za povračilo stroškov projektov delegirana nacionalnim organom financiranja držav članic, vendar upravni sporazumi, podpisani s temi organi, ne vsebujejo praktičnih ureditev za te revizije; ugotavlja tudi, da skupno podjetje ni prejelo dovolj informacij o revizijskih strategijah nacionalnih organov financiranja; obžaluje dejstvo, da ti organi niso opravili nobene naknadne revizije nepovratnih sredstev, izplačanih do konca leta 2011, in poziva skupno podjetje, naj organ za podelitev razrešnice obvesti o sprejetih spremljevalnih ukrepih;

         Razpisi za zbiranje predlogov

                  5.

                  je seznanjen s tem, da so razpisi za zbiranje predlogov v letih 2008, 2009 in 2010 privedli do podpisa sporazumov o nepovratnih sredstvih v skupni vrednosti 107,9 milijona EUR, kar je 25 % najvišjega možnega prispevka Unije za raziskovalne dejavnosti skupnega podjetja, in da sta bila leta 2011 objavljena dva razpisa za zbiranje predlogov v skupni vrednosti 62,3 milijona EUR; je seznanjen s tem, da sta bila leta 2012 objavljena še dva razpisa za zbiranje predlogov v skupni višini 84,5 milijona EUR in da bi bilo treba za to, da bi bil razpoložljivi prispevek EU v višini 440 000 000 EUR v celoti izkoriščen, leta 2013 objaviti razpise za zbiranje predlogov v skupni višini 185,3 milijona EUR (42 % razpoložljivih sredstev); poziva skupno podjetje, naj čim bolje uporabi sredstva, ki so bila namenjena za izvajanje skupne tehnološke pobude za nanoelektroniko;

         Sistemi notranje kontrole

                  6.

                  ponovno poziva skupno podjetje, naj v celoti izvaja sisteme notranje kontrole in finančne informacijske sisteme; ugotavlja, da so zaradi tega nastale velike napake in zamude pri finančnem poročanju, ki pa so bile odpravljene pred sprejetjem končnih računovodskih izkazov;

                  7.

                  ugotavlja, da je računovodja skupnega podjetja potrdil finančne in računovodske sisteme (ABAC in SAP); ugotavlja pa, da leta 2011 niso bili potrjeni s tem povezani poslovni procesi, zlasti proces, ki zagotavlja finančne informacije o potrjevanju in plačevanju zahtevkov za povračilo stroškov, prejetih od nacionalnih organov; poziva skupno podjetje, naj organ za podelitev razrešnice obvesti o stanju glede potrjevanja povezanih poslovnih procesov;

         Notranja revizija

                  8.

                  ugotavlja, da finančna pravila skupnega podjetja še niso bila spremenjena tako, da bi vključevala določbo okvirne uredbe, ki se nanaša na pooblastila notranjega revizorja Komisije; ugotavlja, da je služba Komisije za notranjo revizijo leta 2011 pripravila oceno tveganja in da je bil na njeni podlagi 22. novembra 2011 upravnemu odboru v sprejetje predložen strateški načrt revizij za obdobje 2012–2014; opominja, da ob koncu leta 2011 skupno podjetje še ni ustanovilo svoje enote za notranjo revizijo, vendar se je leta 2012 odločilo, da bo na to dolžnost razporedilo enega od svojih uslužbencev;

         Prispevek držav članic k Skupnemu podjetju ENIAC

                  9.

                  ugotavlja, da je bil pri prvih petih razpisih za zbiranje predlogov finančni prispevek držav članic ENIAC 1,55-krat višji od finančnega prispevka Unije, kar je v nasprotju s statutom skupnega podjetja, ki določa, da morajo finančni prispevki držav članic ENIAC skupno dosegati najmanj 1,8-kratni finančni prispevek Unije, nepovratna sredstva skupnega podjetja pa lahko dosežejo največ 16,7 % skupnih upravičenih stroškov projektov;

                  10.

                  obsoja dejstvo, da Grčija uporablja strukturna sredstva Unije za kritje svojih nacionalnih prispevkov grškim upravičencem projektov ENIAC, namesto da bi zagotovila nacionalna sredstva, in da je skupno podjetje potrdilo nadaljevanje grškega sodelovanja v projektih ENIAC, vendar grškim upravičencem ne zagotavlja nobenih sredstev, saj odhodki, ki se sofinancirajo iz strukturnih skladov Unije, v skladu z Uredbo Sveta (ES) št. 1083/2006 (6) ne prejmejo pomoči iz drugih finančnih instrumentov Unije; zahteva, naj Komisija čim prej obvesti organ za podelitev razrešnice o zakonitosti tega stanja;

         Letno poročilo o dejavnostih

                  11.

                  ugotavlja, da letno poročilo o dejavnostih vsebuje podatke o rezultatih delovanja skupnega podjetja; vendar pa ne zajema ocene učinkovitosti in uspešnosti sistema notranje kontrole in vsebuje naslednje pomanjkljivosti:

                              —

                              pomanjkanje informacij o izvajanju strategije naknadnih revizij, kar ne zadostuje, da bi lahko sklenili, ali ta bistvena kontrola deluje uspešno, zato bi moral biti o tem izražen pridržek,

                              —

                              ni informacij o delni potrditvi finančnega in računovodskega sistema, ki jo je opravil računovodja,

                              —

                              pomanjkljivosti pri kontrolah, ugotovljene v računovodskem in finančnem poročanju, niso privedle do pridržka v letnem poročilu o dejavnostih;

         Druge upravne zadeve

                  12.

                  ugotavlja, da je skupno podjetje v letu 2011 pripravilo načrt neprekinjenega poslovanja in doseglo napredek pri formalizaciji varnostnih politik IT, potrebno pa je dodatno delo za dokončanje načrta sanacije po nesreči;

                  13.

                  pozdravlja dejstvo, da je bil 3. februarja 2012 podpisan sporazum z državo gostiteljico med skupnim podjetjem in belgijskimi oblastmi v zvezi s pisarnami, privilegiji in imunitetami ter drugo podporo, ki jo je treba zagotoviti;

         Druge zadeve

         Morebitno združenje s Skupnim podjetjem Artemis

                  14.

                  meni, da bi bilo treba pripraviti analizo stroškovne učinkovitosti združitve s skupnim podjetjem Artemis in Parlament obvestiti o rezultatih te ocene; poročilo bi moralo poudariti morebitne prednosti in pomanjkljivosti take združitve;

                  15.

                  ponovno poziva Računsko sodišče, naj v razumnem roku Parlamentu zagotovi posebno poročilo o skupnih vprašanjih, ki se pojavljajo zaradi značilnosti skupnih podjetij in ki bi jih skupna podjetja morala obravnavati s svojimi partnerji, da bi zagotovila njihovo dodano vrednost in učinkovito izvajanje raziskovalnih, tehnološko razvojnih in demonstracijskih programov Unije; prav tako ugotavlja, da bi moralo to poročilo vsebovati oceno učinkovitosti ustanovitve in strukture skupnih podjetij.

         (1)  UL C 6, 10.1.2013, str. 18.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 30, 4.2.2008, str. 21.

         (5)  UL L 357, 31.12.2002, str. 72.

         (6)  UL L 210, 31.7.2006, str. 25.


title: 2010/700/EU: Sklep Sveta z dne 21. oktobra 2010 o stališču, ki ga Evropska unija zavzame v Pridružitvenem svetu, ustanovljenem z Evro-mediteranskim sporazumom o pridružitvi med Evropskima skupnostma in njunimi državami članicami na eni strani ter Državo Izrael na drugi strani, v zvezi s sprejetjem določb za koordinacijo sistemov socialne varnosti#Osnutek – Sklep št. …/… Pridružitvenega sveta, ustanovljenega z Evro-mediteranskim sporazumom o pridružitvi med Evropskima skupnostma in njunimi članicami na eni strani ter Državo Izrael na drugi strani z dne … v zvezi z določbami za koordinacijo sistemov socialne varnosti, ki jih vsebuje Evro-mediteranski sporazum

text:
               23.11.2010

               SL

               Uradni list Evropske unije

               L 306/21

         SKLEP SVETA
   z dne 21. oktobra 2010
   o stališču, ki ga Evropska unija zavzame v Pridružitvenem svetu, ustanovljenem z Evro-mediteranskim sporazumom o pridružitvi med Evropskima skupnostma in njunimi državami članicami na eni strani ter Državo Izrael na drugi strani, v zvezi s sprejetjem določb za koordinacijo sistemov socialne varnosti
   (2010/700/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(2)(b)v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Člen 65 Evro-mediteranskega sporazuma o pridružitvi med Evropskima skupnostma in njunimi državami članicami na eni strani ter Državo Izrael na drugi strani (1) (v nadaljnjem besedilu: Sporazum) določa, da Pridružitveni svet s sklepom sprejme ustrezne določbe za izvajanje ciljev iz člena 64 Sporazuma.

               (2)

               V skladu s prvo alineo cilja 2.3.3 akcijskega načrta EU-Izrael, ki ga je Pridružitveni svet v okviru evropske sosedske politike sprejel 11. aprila 2005, Pridružitveni svet sprejme sklep za izvajanje člena 65 Sporazuma.

               (3)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (4)

               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije in brez poseganja v člen 4 navedenega protokola, ti dve državi ne sodelujeta pri sprejetju tega sklepa, ki zato zanju ni zavezujoč in se v njiju ne uporablja –

         SPREJEL NASLEDNJI SKLEP:
   Člen 1
   Stališče v zvezi z izvajanjem člena 64 Sporazuma, ki ga Evropska unija zavzame v Pridružitvenem svetu, ustanovljenem z Evro-mediteranskim sporazumom o pridružitvi med Evropskima skupnostma in njunimi državami članicami na eni strani ter Državo Izrael na drugi strani, temelji na osnutku sklepa Pridružitvenega sveta, ki je priložen temu sklepu.
   Člen 2
   Ta sklep začne veljati na dan njegovega sprejetja.

      V Luxembourgu, 21. oktobra 2010

            Za Svet

            Predsednica

         J. MILQUET

      (1)  UL L 147, 21.6.2000, str. 3.

      Osnutek
      SKLEP št. …/… PRIDRUŽITVENEGA SVETA,
      ustanovljenega z Evro-mediteranskim sporazumom o pridružitvi med Evropskima skupnostma in njunimi članicami na eni strani ter Državo Izrael na drugi strani
      z dne …
      v zvezi z določbami za koordinacijo sistemov socialne varnosti, ki jih vsebuje Evro-mediteranski sporazum
      PRIDRUŽITVENI SVET JE –
      ob upoštevanju Evro-mediteranskega sporazuma o pridružitvi med Evropskima skupnostma in njunimi državami članicami na eni strani ter Državo Izrael na drugi strani (1) in zlasti člena 65 Sporazuma,
      ob upoštevanju naslednjega:

                  (1)

                  Člen 64 Evro-mediteranskega sporazuma o pridružitvi med Evropskima skupnostma in njunimi državami članicami na eni strani ter Državo Izrael na drugi strani (v nadaljnjem besedilu: Sporazum) določa koordinacijo sistemov socialne varnosti Izraela in držav članic ter načela za takšno koordinacijo.

                  (2)

                  Člen 65 Sporazuma določa, da Pridružitveni svet sprejme sklep za izvajanje ciljev, določenih v členu 64.

                  (3)

                  V skladu s prvo alineo cilja 2.3.3 akcijskega načrta EU-Izrael, ki ga je Pridružitveni svet v okviru evropske sosedske politike sprejel 11. aprila 2005, se sprejme sklep za izvajanje člena 65 Sporazuma.

                  (4)

                  V zvezi z uporabo načela nediskriminacije ta sklep razen pravice do prenosljivosti nekaterih dajatev ne bi smel dajati nobenih dodatnih pravic, ki izhajajo iz določenih dejstev ali dogodkov, ki so se zgodili na ozemlju druge pogodbenice in se na podlagi zakonodaje prve pogodbenice ne upoštevajo.

                  (5)

                  Pri uporabi tega sklepa bi morala biti upravičenost izraelskih delavcev do družinskih dajatev pogojena s tem, da njihovi družinski člani stalno zakonito prebivajo z zadevnimi delavci v državi članici, v kateri so delavci zaposleni. Ta sklep ne bi smel dati nobene pravice do družinskih dajatev za njihove družinske člane, ki stalno prebivajo v drugi državi, npr. v Izraelu.

                  (6)

                  Uredba Sveta (ES) št. 859/2003 (2) že razširja določbe Uredbe (EGS) št. 1408/71 in Uredbe (EGS) št. 574/72 na državljane tretjih držav, za katere navedene določbe ne veljajo samo na podlagi njihovega državljanstva. Uredba (ES) št. 859/2003 že zajema načelo seštevanja zavarovalnih dob, ki so jih izraelski delavci pridobili v različnih državah članicah, v zvezi z upravičenostjo do nekaterih dajatev, kakor so določene v prvi alinei člena 64(1) Sporazuma.

                  (7)

                  Za lažjo uporabo pravil koordinacije bo morda treba predpisati posebne določbe, ki bodo ustrezale posebnostim zakonodaje Izraela.

                  (8)

                  Da se zagotovi nemotena koordinacija sistemov socialne varnosti držav članic in Izraela, je treba določiti posebne določbe o sodelovanju med državami članicami in Izraelom ter med zadevnimi posamezniki in institucijami pristojne države.

                  (9)

                  Da bi zaščitili osebe, za katere se uporablja ta sklep, in zagotovili, da te zaradi začetka njegove veljavnosti ne izgubijo pravic, bi bilo treba sprejeti prehodne določbe –

            SPREJEL NASLEDNJI SKLEP:
      DEL I

         SPLOŠNE DOLOČBE

      Člen 1
      Opredelitve pojmov
      1.   Za namene tega sklepa:

                  (a)

                  „Sporazum“ pomeni Evro-mediteranski sporazum o pridružitvi med Evropskima skupnostma in njunimi državami članicami na eni strani ter Državo Izrael na drugi strani;

                  (b)

                  „Uredba“ pomeni Uredbo (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (3), kakor se uporablja v državah članicah Evropske unije;

                  (c)

                  „Izvedbena uredba“ pomeni Uredbo (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (4);

                  (d)

                  „država članica“ pomeni državo članico Evropske unije;

                  (e)

                  „delavec“ pomeni,

                              (i)

                              za namene zakonodaje držav članic, osebo, ki opravlja dejavnost zaposlene osebe v smislu člena 1(a) Uredbe;

                              (ii)

                              za namene zakonodaje Izraela, osebo, ki opravlja dejavnost zaposlene osebe v smislu te zakonodaje;

                  (f)

                  „družinski član“ pomeni,

                              (i)

                              za namene zakonodaje držav članic, družinskega člana v smislu člena 1(i) Uredbe;

                              (ii)

                              za namene zakonodaje Izraela, družinskega člana v smislu te zakonodaje;

                  (g)

                  „zakonodaja“ pomeni,

                              (i)

                              v razmerju do držav članic, zakonodajo v smislu člena 1(l) Uredbe, kakor se uporablja za dajatve, ki jih zajema ta sklep;

                              (ii)

                              v razmerju do Izraela, ustrezno zakonodajo, ki se uporablja v Izraelu v zvezi z dajatvami, ki jih zajema ta sklep,

                  (h)

                  „dajatve“ pomeni,

                              —

                              starostne pokojnine,

                              —

                              družinske in vdovske pokojnine,

                              —

                              pokojnine v primeru nesreč pri delu in poklicnih bolezni,

                              —

                              invalidske pokojnine

                              —

                              družinske dodatke;

                  (i)

                  „prenosljive dajatve“ pomeni,

                              (i)

                              v razmerju do držav članic:

                                          —

                                          starostne pokojnine,

                                          —

                                          družinske in vdovske pokojnine,

                                          —

                                          pokojnine v primeru nesreč pri delu in poklicnih bolezni,

                                          —

                                          invalidske pokojnine

                                    v smislu Uredbe, z izjemo posebnih denarnih dajatev, za katere se ne plačujejo prispevki, kakor so navedene v Prilogi X k Uredbi;

                              (ii)

                              v razmerju do Izraela, ustrezne dajatve, ki jih določa zakonodaja Izraela, z izjemo posebnih denarnih dajatev, za katere se ne plačujejo prispevki, kakor jih določa Priloga I k temu sklepu.

            2.   Drugi izrazi v tem sklepu imajo pomen, ki jim je dodeljen:

                  (a)

                  v razmerju do držav članic, v Uredbi in v Izvedbeni uredbi;

                  (b)

                  v razmerju do Izraela, v ustrezni zakonodaji, ki se uporablja v Izraelu.

            Člen 2
      Osebe, za katere se ta sklep uporablja
      Ta sklep se uporablja:

                  (a)

                  za delavce, ki so izraelski državljani in so ali so bili zakonito zaposleni na ozemlju države članice ter za katere velja ali je veljala zakonodaja ene ali več držav članic, ter za njihove preživele osebe;

                  (b)

                  za družinske člane delavcev iz točke (a), če ti družinski člani stalno zakonito prebivajo ali so stalno zakonito prebivali z zadevnim delavcem medtem, ko je delavec zaposlen v državi članici;

                  (c)

                  za delavce, ki so državljani države članice in so ali so bili zakonito zaposleni na ozemlju Izraela ter za katere velja ali je veljala zakonodaja Izraela, ter za njihove preživele osebe; in

                  (d)

                  za družinske člane delavcev iz točke (c), če ti družinski člani stalno zakonito prebivajo ali so stalno zakonito prebivali z zadevnim delavcem medtem, ko je delavec zaposlen v Izraelu.

            Člen 3
      Enako obravnavanje
      1.   Delavci, ki so izraelski državljani in so zakonito zaposleni na ozemlju države članice, ter njihovi družinski člani, ki z njimi zakonito prebivajo, zaradi svojega državljanstva niso diskriminirani v primerjavi z državljani države članice, v kateri so zaposleni, glede dajatev socialne varnosti v smislu člena 1(1)(h).
      2.   Delavci, ki so državljani države članice in so zakonito zaposleni v Izraelu, ter njihovi družinski člani, ki z njimi zakonito prebivajo, zaradi svojega državljanstva niso diskriminirani v primerjavi z državljani Izraela glede dajatev socialne varnosti v smislu člena 1(1)(h).
      DEL II

         RAZMERJA MED DRŽAVAMI ČLANICAMI IN IZRAELOM

      Člen 3
      Odprava klavzul stalnega prebivališča
      1.   Prenosljive dajatve v smislu člena 1(1)(i), do katerih so upravičene osebe iz člena 2(a) in (c), se ne morejo zmanjšati, spremeniti, mirovati, odvzeti ali zapleniti, ker upravičenec stalno prebiva,

                  (i)

                  za namene dajatev na podlagi zakonodaje države članice, na ozemlju Izraela ali

                  (ii)

                  za namene dajatev na podlagi zakonodaje Izraela, na ozemlju države članice.

            2.   Družinski člani delavca iz člena 2(b), če ti stalno prebivajo na ozemlju Izraela, so upravičeni do prenosljivih dajatev v smislu člena 1(1)(i) na enak način kot družinski člani delavca, ki je državljan zadevne države članice.
      3.   Družinski člani delavca iz člena 2(d), če ti stalno prebivajo na ozemlju države članice, so upravičeni do prenosljivih dajatev v smislu člena 1(1)(i) na enak način kot družinski člani delavca, ki je državljan Izraela.
      DEL III

         DRUGE DOLOČBE

      Člen 5
      Sodelovanje
      1.   Države članice in Izrael se obveščajo o vseh spremembah v svoji zakonodaji, ki bi lahko vplivale na izvajanje tega sklepa.
      2.   Za namene tega sklepa si organi in institucije držav članic ter Izraela medsebojno nudijo vso pomoč in ravnajo, kot da izvajajo svojo lastno zakonodajo. Administrativna pomoč, ki jo nudijo ti organi in institucije, je praviloma brezplačna. Pristojni organi držav članic in Izraela pa se lahko med seboj dogovorijo za povračilo določenih stroškov.
      3.   Organi in institucije držav članic ter Izraela se lahko za namene tega sklepa sporazumevajo neposredno med seboj in z zadevnimi osebami oziroma njihovimi pooblaščenci.
      4.   Institucije in osebe, za katere se uporablja ta sklep, se morajo zaradi zagotavljanja njegovega pravilnega izvajanja medsebojno obveščati in sodelovati.
      5.   Zadevne osebe morajo o vsakršni spremembi svojega osebnega ali družinskega statusa, ki vpliva na njihove pravice do dajatev na podlagi tega sklepa, čim prej obvestiti institucije pristojne države članice ali Izraela, kadar je slednji pristojna država, ter institucije države članice stalnega prebivališča ali Izraela, kadar je slednji država stalnega prebivališča.
      6.   V primeru neizpolnjevanja obveznosti obveščanja iz odstavka 5 se lahko uporabijo sorazmerni ukrepi v skladu z nacionalno zakonodajo. Vendar morajo biti ti ukrepi enakovredni ukrepom, ki se uporabljajo v podobnih situacijah na podlagi nacionalne zakonodaje, in vlagateljem zahtevkov v praksi ne smejo preprečevati ali pretirano oteževati uveljavljanja njihovih pravic iz tega sklepa.
      7.   Države članice in Izrael lahko sprejmejo nacionalne določbe za opredelitev pogojev, pod katerimi se pri preverjanju upravičenosti do dajatev upošteva dejstvo, da upravičenci začasno ali stalno prebivajo zunaj ozemlja države, v kateri ima sedež institucija, pristojna za izplačilo dajatev. Takšne določbe so sorazmerne, upravičencev ne diskriminirajo na podlagi njihovega državljanstva in so v skladu z načeli tega sklepa. O takšnih določbah se obvesti Pridružitveni svet.
      Člen 6
      Administrativna preverjanja in zdravniški pregledi
      1.   Ta člen se uporablja za osebe iz člena 2, ki so prejemniki prenosljivih dajatev iz člena 1(1)(i), in za institucije, pristojne za izvajanje tega sklepa.
      2.   Če upravičenec ali vlagatelj zahtevka za dajatve ali njegov družinski član začasno ali stalno prebiva na ozemlju države članice, institucija, pristojna za izplačilo dajatev, pa ima sedež v Izraelu, oziroma če začasno ali stalno prebiva v Izraelu, institucija, pristojna za izplačilo dajatev, pa ima sedež v državi članici, opravi zdravniški pregled na zahtevo te institucije institucija v kraju začasnega ali stalnega prebivališča upravičenca po postopkih, določenih v zakonodaji, ki jo uporablja ta institucija.
      Institucija, pristojna za izplačilo dajatev, institucijo v kraju začasnega ali stalnega prebivališča po potrebi obvesti o kakršnih koli posebnih zahtevah, ki jih je treba upoštevati, in pregledih, ki jih je treba opraviti v okviru zdravniškega pregleda.
      Institucija v kraju začasnega ali stalnega prebivališča pošlje poročilo instituciji, ki je pristojna za izplačilo in je zahtevala zdravniški pregled.
      Institucija, pristojna za izplačilo dajatev, si pridrži pravico, da upravičenca napoti na zdravniški pregled k zdravniku po svoji izbiri, bodisi na ozemlju, kjer upravičenec ali vlagatelj zahtevka za dajatev začasno ali stalno prebiva, bodisi v državi, v kateri ima sedež institucija, pristojna za izplačilo dajatev. Vendar pa je lahko upravičenec pozvan v državo institucije, pristojne za izplačilo dajatev, samo, če lahko potuje brez škode za svoje zdravje in če s tem povezane potne stroške in stroške bivanja krije institucija, pristojna za izplačilo dajatev.
      3.   Če upravičenec ali vlagatelj zahtevka za dajatve ali njegov družinski član začasno ali stalno prebiva na ozemlju države članice, institucija, pristojna za izplačilo dajatev, pa ima sedež v Izraelu, oziroma če začasno ali stalno prebiva v Izraelu, institucija, pristojna za izplačilo dajatev, pa ima sedež v državi članici, opravi administrativno preverjanje na zahtevo te institucije institucija v kraju začasnega ali stalnega prebivališča upravičenca.
      Institucija v kraju začasnega ali stalnega prebivališča pošlje poročilo instituciji, ki je pristojna za izplačilo in je zahtevala administrativno preverjanje.
      Institucija, pristojna za izplačilo dajatev, si pridrži pravico, da sama izbere strokovnjaka, ki bo preveril status upravičenca. Vendar pa je lahko upravičenec pozvan v državo institucije, pristojne za izplačilo dajatev, samo, če lahko potuje brez škode za svoje zdravje in če s tem povezane potne stroške in stroške bivanja krije institucija, pristojna za izplačilo dajatev.
      4.   Ena ali več držav članic in Izrael se lahko dogovorijo o drugih upravnih določbah pod pogojem, da o tem obvestijo Pridružitveni svet.
      5.   Z odstopanjem od načela brezplačne vzajemne administrativne pomoči iz člena 5(2) tega sklepa institucija, pristojna za izplačilo, ki je zahtevala preverjanje, povrne dejanski znesek stroškov preverjanja iz odstavkov 2 in 3 tega člena instituciji, ki je bila naprošena za preverjanje.
      Člen 7
      Uporaba člena 79 Sporazuma
      Člen 79 Sporazuma se uporablja, če ena od pogodbenic meni, da druga pogodbenica ne izpolnjuje obveznosti iz členov 5 in 6.
      Člen 8
      Posebne določbe za uporabo zakonodaje Izraela
      Pridružitveni svet lahko v Prilogi II določi posebne določbe za uporabo zakonodaje Izraela.
      Člen 9
      Upravni postopki iz obstoječih dvostranskih sporazumov
      Upravni postopki iz obstoječih dvostranskih sporazumov med državami članicami in Izraelom se lahko še naprej uporabljajo, če navedeni postopki ne posegajo v pravice ali obveznosti zadevnih oseb, kakor so določene v tem sklepu.
      Člen 10
      Sporazumi o dopolnjevanju postopkov za izvajanje tega sklepa
      Ena ali več držav članic in Izrael lahko sklenejo sporazume, ki dopolnjujejo upravne postopke za izvajanje tega sklepa, zlasti za preprečevanje goljufij in napak ter boj proti njim.
      DEL IV

         PREHODNE IN KONČNE DOLOČBE

      Člen 11
      Prehodne določbe
      1.   Na podlagi tega sklepa ni mogoče pridobiti nobenih pravic za obdobje pred datumom začetka njegove veljavnosti.
      2.   Ob upoštevanju odstavka 1 se pravica na podlagi tega sklepa pridobi, tudi če se nanaša na primer pred začetkom njegove veljavnosti.
      3.   Vse dajatve, ki zaradi državljanstva ali kraja stalnega prebivališča zadevne osebe niso bile dodeljene ali so mirovale, se na zahtevo te osebe od dneva začetka veljavnosti tega sklepa zagotovijo oziroma ponovno dodelijo, pod pogojem, da zaradi pravic, na podlagi katerih so bile prej zagotovljene dajatve, ni bil izplačan pavšalni znesek.
      4.   Če se zahteva iz odstavka 3 predloži v dveh letih od začetka veljavnosti tega sklepa, pravice, ki izhajajo iz tega sklepa, učinkujejo od datuma začetka veljavnosti tega sklepa, zakonodaja katere koli države članice ali Izraela v zvezi z izgubo ali omejitvijo pravic pa se ne more uporabiti proti zadevni osebi.
      5.   Če se zahteva iz odstavka 3 predloži po preteku dveletnega obdobja po začetku veljavnosti tega sklepa, pravice, ki niso bile izgubljene oziroma niso zastarale, učinkujejo od datuma, ko je bila predložena zahteva, in za njih veljajo ugodnejše določbe v skladu z zakonodajo katere koli države članice ali Izraela.
      Člen 12
      Priloge k temu sklepu
      1.   Priloge k temu sklepu so njegov sestavni del.
      2.   Priloge se na zahtevo Izraela lahko spremenijo s sklepom Pridružitvenega sveta.
      Člen 13
      Začetek veljavnosti
      Ta sklep začne veljati prvi dan prvega meseca po objavi v Uradnem listu Evropske unije.

         V …

               Za Pridružitveni svet

               Predsednik

         (1)  UL L 147, 21.6.2000, str. 3.

         (2)  UL L 124, 20.5.2003, str. 1.

         (3)  UL L 166, 30.4.2004, str. 1.

         (4)  UL L 284, 30.10.2009, str. 1.

         PRILOGA I

            SEZNAM IZRAELSKIH POSEBNIH DENARNIH DAJATEV, ZA KATERE SE NE PLAČUJEJO PRISPEVKI

         …

         PRILOGA II

            POSEBNE DOLOČBE ZA UPORABO ZAKONODAJE IZRAELA

         …


title: 2013/363/Euratom: Sklep Komisije z dne 17. maja 2013 o sklenitvi Sporazuma med Evropsko skupnostjo za atomsko energijo (Euratom) in Organizacijo Korejskega polotoka za energetski razvoj (KEDO)#Priloga Sporazum med Evropsko skupnostjo za atomsko energijo in Organizacijo Korejskega polotoka za energetski razvoj

text:
               9.7.2013

               SL

               Uradni list Evropske unije

               L 188/1

      SKLEP KOMISIJE

   z dne 17. maja 2013
   o sklenitvi Sporazuma med Evropsko skupnostjo za atomsko energijo (Euratom) in Organizacijo Korejskega polotoka za energetski razvoj (KEDO)
   (2013/363/Euratom)
   EVROPSKA KOMISIJA JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju odobritve Sveta,
   ob upoštevanju naslednjega:
   Skleniti bi bilo treba Sporazum med Evropsko skupnostjo za atomsko energijo (Euratom) in Organizacijo Korejskega polotoka za energetski razvoj (KEDO) –
   SKLENILA:
   Člen 1
   V imenu Evropske skupnosti za atomsko energijo se potrdi Sporazum med Evropsko skupnostjo za atomsko energijo (Euratom) in Organizacijo Korejskega polotoka za energetski razvoj (KEDO). Besedilo Sporazuma je priloženo k temu sklepu.
   Člen 2
   Predsednik Komisije ali član Komisije, odgovoren za področje energije, je pooblaščen, da v imenu Evropske skupnosti za atomsko energijo podpiše Sporazum in izpelje vse potrebno za začetek veljavnosti tega sporazuma.

      V Bruslju, 17. maja 2013

            Za Komisijo

         Günther OETTINGER

            Član Komisije

         PRILOGA

      Sporazum med Evropsko skupnostjo za atomsko energijo in Organizacijo Korejskega polotoka za energetski razvoj
      EVROPSKA SKUPNOST ZA ATOMSKO ENERGIJO,
      v nadaljnjem besedilu: Skupnost, ter
      ORGANIZACIJA KOREJSKEGA POLOTOKA ZA ENERGETSKI RAZVOJ,
      v nadaljnjem besedilu: KEDO, sta se –
      ob upoštevanju naslednjega:

                  (1)

                  KEDO je bil ustanovljen med vladami Republike Koreje, Japonske in Združenih držav Amerike na podlagi Sporazuma o ustanovitvi Organizacije Korejskega polotoka za energetski razvoj z dne 9. marca 1995, kakor je bil spremenjen 19. septembra 1997.

                  (2)

                  Peti sporazum med Skupnostjo in KEDO je prenehal veljati 31. maja 2012.

                  (3)

                  Izvršilni odbor KEDO je po odločitvi, da konča s projektom KEDO za reaktor na lahko vodo, in odločitvi iz leta 2007, da dolžnosti sekretariata opravlja z močno okrnjenim osebjem in minimalnimi pisarniškimi zmogljivostmi, leta 2011 odločil, da bo KEDO po 31. maju 2012 še naprej deloval.

                  (4)

                  Tako Skupnost kot KEDO sta izrazila željo po nadaljevanju sodelovanja s ciljem zaključka projekta za reaktor na lahko vodo in ustreznega prenehanja organizacije KEDO –

            SPORAZUMELI O NASLEDNJEM:
      Člen 1
      Uporaba določb iz predhodnega sporazuma
      Če v enem od spodaj navedenih členov ni določeno drugače, se določbe iz predhodnega sporazuma med Skupnostjo in KEDO, ki je prenehal veljati 31. maja 2012, še naprej uporabljajo v okviru tega sporazuma.
      Člen 2
      Prispevek Skupnosti
      V okviru tega sporazuma Skupnost finančno ne prispeva v proračun KEDO.
      Člen 3
      Trajanje
      Sporazum preneha veljati 31. maja 2013. Vsako leto se samodejno podaljša za eno leto, razen če ena pogodbenica drugo najmanj mesec dni pred koncem veljavnosti Sporazuma obvesti, da želi Sporazum prekiniti. Sporazum lahko preneha veljati s takojšnjim učinkom, če katera od ostalih članic, ki so trenutno zastopane v izvršilnem odboru, izstopi iz organizacije KEDO. Sporazum se po 31. maju 2015 ne podaljša.
      Člen 4
      Začetek veljavnosti
      Ta sporazum začne veljati, ko ga podpišeta Skupnost in KEDO ter začne učinkovati 1. junija 2012.

         V Bruslju, dne četrtega julija leta dva tisoč trinajst, v dveh izvirnikih

               Za Evropsko skupnost za atomsko energijo

            Günther OETTINGER

         V New Jerseyu, dne štririindvajsetega junija leta dva tisoč trinajst, v dveh izvirnikih

               Za Organizacijo Korejskega polotoka za energetski razvoj

            David WALLACE